b'\n_START_ARTICLE_\nCubansk salsastil\n_START_PARAGRAPH_\nCubansk salsadans, eller casino, er influert av ulike cubanske tradisjoner, som for eksempel dansen Son, Rumba og religionen Santeria. Musikken det danses til er ofte timba-musikk. Denne formen for salsa skiller seg fra de andre salsastilene ved at den kan oppfattes mer aggressive bevegelser enn andre stiler salsadans. Paret som danser beveger seg i sirkler rundt hverandre, til forskjell fra linje-stilen i salsa der parene \xc2\xabbytter plass\xc2\xbb p\xc3\xa5 en linje.\n_START_SECTION_\nFigurer/turer\n_START_PARAGRAPH_\nDet finnes mange figurer eller turer som brukes i cubansk salsadansing. Disse utg\xc3\xa5r enten fra lukket eller sosial posisjon og fra \xc3\xa5pen posisjon. Det finnes mange dialekter av figurer, b\xc3\xa5de i navn og innhold. Turene kan variere b\xc3\xa5de p\xc3\xa5 tvers av landegrenser, men ogs\xc3\xa5 innad i land (Norge som Cuba). Allikevel finnes det noen grunnfigurer som brukes som standard og som de fleste andre turer bygger p\xc3\xa5: Enschufla, vacilala/dile que si, dile que no, exhibla, coca cola og ronde. 70 er for eksempel bygget opp av dile que si-varianter og enchufa-varianter.\n_START_SECTION_\nRueda de casino\n_START_PARAGRAPH_\nRueda de casino eller rueda er en ringdans hvor cubansk salsa benyttes. En ruedaring dannes ved to eller flere par kommer sammen og hvor en roper instruksjoner til de andre. Instruksjonene er kall etter figurer og partnerbytter som gj\xc3\xb8res synkront av alle i ringen. Selv om rueda kan v\xc3\xa6re inn\xc3\xb8vd og forh\xc3\xa5ndskoreografert i showsammenheng er det likevel mest vanlig at den som roper kallene gj\xc3\xb8r dette spontant underveis i sangen. Den som kaller eller roper er tradisjonelt mann, men i Europa har det blitt mer og mer vanlig at kvinner ogs\xc3\xa5 gj\xc3\xb8r dette. Turene som brukes er casinofigurene som hvert par kan danse hver for seg, men ofte er de tradisjonelle casinofigurene ilagte partnerbytter.'